ཡར་ཀླུང་གཙང་པོ་བྱ་བའི་ཐ་སྙད་ལ་དཔྱད་ཙམ་བྱས་པ་ཞེས་པའི་དཔྱད་རྩོམ་དེ་ནི་ཆབ་སྤེལ་ཚེ་བརྟན་ཕུན་ཚོགས་མཆོག་གིས་དུས་རབས་གོང་མའི་ལོ་རབས་དགུ་བཅུའི་ནང་རྩོམ་འབྲི་གནང་བའི་བོད་ཀྱི་ལོ་རྒྱུས་རིག་པའི་ས་མིང་དང་འབྲེལ་བའི་རིག་གཞུང་དཔྱད་རྩོམ་ཞིག་ལགས་ཤིང༌།༡༩༩༦ལོའི་བོད་ལྗོངས་ཞིབ་འཇུག་བོད་ཡིག་དུས་དེབ་གཉིས་པར་ཐོག་མར་སྤེལ་གནང་མཛད།དེ་ནི་ད་ལྟའི་ཆར་ངེད་ཅག་གི་མཐོང་ཆོས་ཀྱི་ཡུལ་དུ་གྱུར་བའི་ཡར་ཀླུང་གཙང་པོ་བྱ་བའི་མིང་ཚིག་གི་འབྱུང་ཁུངས་ལ་ཆེད་དུ་ཞིབ་འཇུག་བྱས་པའི་ཕུལ་བྱུང་གི་རིག་གཞུང་དཔྱད་རྩོམ་ཐོག་མ་དེ་ཡིན་ཞིང༌།དེ་ཡར་ཀླུང་གཙང་པོ་བྱ་བའི་མིང་ཚིག་ཙམ་དུ་མ་ཟད།བཙན་པོའི་གདུང་རྒྱུད་དང་བོད་མིའི་ཚུལ་ལྡན་ཤེས་རིག་ལ་སོགས་ཀྱི་ལྟེ་གནས་སུ་གྱུར་བའི་ཡུལ་ཡར་ལུང་གི་མིང་ཚིག་གི་བརྡ་དག་འཕེལ་འགྱུར་དང༌།དེ་བཞིན་བོད་ཀྱི་ཐ་སྙད་རིག་གནས་དང་འབྲེལ་བ་ཤིན་ཏུ་ཟབ་པའི་ས་མིང་ཞིབ་འཇུག་ཐད་བློ་སྒོ་འབྱེད་ནུས་པའི་དཔྱད་གཞིའི་ཡིག་ཆ་གསེར་གྱི་ཞིང་ས་ལྟ་བུ་ཞིག་ཏུ་གྱུར་ཡོད།བརྩམས་ཆོས་དེའི་སྒྲིག་གཞིའི་ངོས་ནས་བཤད་ན།སྔོན་འགྲོ་དང་ཡན་ལག་གི་ས་བཅད་ལྔ་ལས་གྲུབ་པའི་བདག་ཉིད་ཅན་ཞིག་ཡིན་ཞིང༌།དེ་ཡང་སྔོན་འགྲོའི་ནང་ཐོག་མར་རྒྱ་བོད་ཚིག་མཛོད་ཆེན་མོ་རུ་ཡར་ཀླུང་གཙང་པོ་ཞེས་པའི་མིང་ཚིག་སྐོར་གསུངས་སྐབས།དེ་ནས་གཙང་གི་ས་ཆ་བརྒྱུད་ལྷོ་ཁ་སྣེ་གདོང་རྫོང་གི་ཡར་ཀླུང་དུ་འབབ་སྐབས་ཡར་ཀླུང་གཙང་པོ་ཟེར་ཞེས་ཡར་ཀླུང་གཙང་པོ་བྱ་བའི་ཐ་སྙད་དེ་ཡར་ལུང་ཞེས་པའི་ཡུལ་མིང་ལ་ལྟོས་ནས་ཐོགས་པ་ཡིན་ཞེས་པའི་འགྲེལ་ལུགས་དེར་རྩོད་སྤོངས་གནང་བ་མ་ཟད།སྐབས་དེ་དུས་ཀྱི་བོད་ལྗོངས་ཉིན་རེའི་ཚགས་པར་ནང་དུ་ཡང་ཡར་ལུང་གཙང་པོའི་འགྲམ་ངོགས་སུ་ལྷོ་ཁ་ས་ཁུལ་གྱི་རྡོ་ཀ་མ་རུ་དང་འཛེང་རྡོའི་རྡོ་ལེབ་ལས་སྣོན་བཟོ་གྲྭ་ཞེས་པ་ལྟ་བུ་ནོར་འཁྲུལ་དུ་སོང་བའི་ཐ་སྙད་འདིའི་རིགས་ཐོན་འགོ་ཚུགས་པ་དཔེར་བརྗོད་ནས་བོད་རིག་པའི་ཁྱབ་ཁོངས་ཁྲོད་བརྡ་དག་གི་ནོར་འཁྲུལ་ལ་འདིའི་རིགས་མི་ཐོན་པ་དང་སྔོན་འགོག་ཡོང་ཆེད་ཀུན་སློང་བཟང་པོས་བསྐུལ་ནས་སྐབས་བབ་ཀྱི་བརྗོད་དོན་དངོས་ལ་འཇུག་པར་མཛད་ཅིང༌།དེ་ལ་བརྗོད་དོན་རྣམ་པ་ལྔ་ཡི་སྒོ་ནས་བསྟན་པ་གཤམ་གསལརྩོམ་ཡིག་ཆ་ཚང་ཀློག་པ།